મધ એકઠુ કરવાની સીઝન માર્ચથી મે મહિનાના અંત સુધી ત્રણ મહિનાની હોય છે. જોકે આટલા નાના ગાળામાં પણ ગુજરાત દેશમાં સૌથી વધુ માત્રામાં પ્યોર જંગલી મધનું ઉત્પાદન કરતા રાજ્યોમાં આગળ છે. આ એકઠું કરવામાં આવેલ મધ ત્યારબાદ વડોદરા ખાતે લાવીને પ્રોસેસ કરવામાં આવે છે અને પછી GSFDCના અમદાવાદ, વડોદરા, ગાંધીનગર, રાજકોટ, જામનગર અને જુનાગઢ સેન્ટરના રીટેલ કાઉન્ટર પરથી લોકોને ‘ધન્વન્તરી’ બ્રાન્ડ નેમ સાથે વેચવામાં આવે છે. GSFDC દ્વારા મધ વેચાણથી નાણાંકીય વર્ષ 2017-18માં 1.15 કરોડનો વેપાર કરવામાં આવ્યો હતો જેને ચાલુ વર્ષમાં 2 કરોડ સુધી પહોંચશે તેવી આશા ડિરેક્ટર અનિલ જોહરીએ કરી હતી.